Lav et referat af nedenstående tekst:

Tekst:
Læren af Brønderslevsagen er, at myndighederne skal gribe hurtigere ind ved mistanker om vanrøgt af børn. Det siger socialminister Benedikte Kiær (K) i en kommentar til byretskendelsen mandag om, at forældrene har gjort sig skyldige i en lang række anklagepunkter for vanrøgt og mishandling af deres store børneflok. - Vi kan lære af denne sag, at der er vigtigt at gribe ind i tide, hvis der er mistanke om, at børn vantrives, siger socialministeren i en kommentar. Benedikte Kiær har tidligere været ude med kritik af de tre indblandede kommuner, Lolland, Skanderborg og Brønderslev, for ikke at have taget affære. I sidste måned stadfæstede Ankestyrelsen en afgørelse i Det Sociale Nævn om, at det først og fremmest var Lolland, der svigtede i sagen, og at kommunen derfor skal betale for familieanbringelsen af de otte mindreårige børn. - Vi må ikke glemme, at børnene altid vil være mærket af de traumatiske oplevelser, de har været udsat for. Og det er afgørende, at børnene nu får den ro og hjælp, der er nødvendig for, at de kan få bearbejdet deres oplevelser, siger socialministeren.

Referat:
Der skal gribes hurtigere ind ved mistanke om vanrøgt af børn, siger socialministeren.